****



Եվրոպական Միության կողմից

**Մամլո հաղորդագրություն**

**«Նկարիչների փոխայցելությունների» նախագծի ամփոփիչ հանրային միջոցառումը Երևանում**

**Երևան, 06 սեպտեմբերի, 2014.** Սեպտեմբերի 6-ին «Նկարիչների փոխայցելությունների»  [նախագծի](http://armenia-turkey.net/hy/exchange-of-painters) մասնակիցները այցելեցին Փարաջանովի թանգարան, ուր թանգարանի տնօրեն և Փարաջանովի վաղեմի ընկեր Զավեն Սարգսյանը անցկացրեց վարպետաց դաս`ներկայացնելով հայտնի արվեստագետի կյանքը և գործունեությունը: Նախագծի մասնակիցներից մի քանիսը նշեցին, որ դա մեկ շաբաթ տևողությամբ ծրագրի ընթացքում ամենահիշարժան այցելությունն էր:

Ավելի ուշ այդ օրը երիտասարդ նկարիչները և Արտ Լաբ ստուդիան միասին ներկեցին Նալբանդյան փողոցի դալաններից մեկը` ըստ նախապես ստեղծված էսքիզի: Երիտասարդ նկարիչներին նախապես հանձնարարվել էր գաղափարներ մշակել «Երկխոսություն արվեստի լեզվով» ընդհանուր թեմայի շուրջ: Սեպտեմբերի 3-ին նրանք Արտ-Լաբի հետ համատեղ քննարկել էին ներկայացված գաղափարները և ընտրել բոլոր մասնակիցների համար ընդունելի տարբերակը: Վերջնական արդյունքում ստեղծվեց երկու էսքիզ, որոնք ճանապարհաերթևեկության նշանների միջոցով սիմվոլիկ կերպով արտահայտում էին փակ սահմաններն անցնելու և միմյանց ընդառաջ գնալու գաղափարը:

Նախագիծը մեկնարկել է սեպտեմբերի 1-ին Երևանում և կշարունակվի մինչև սեպտեմբերի 7-ը: Նախագծի երկրորդ փուլը տեղի կունենա Ստամբուլում՝սեպտեմբերի 29-հոկտեմբերի 5.

Հայաստանի և Թուրքիայի հասարակությունների միջև երկխոսության զարգացման հնարավոր խողովակներից մեկը մշակույթն է: Կարևորելով արվեստի դերը Հայաստան-Թուրքիա հարաբերությունների զարգացման գործում՝ Հանրային լրագրության ակումբը Անատոլու Քյուլթյուրի հետ համատեղ իրականացնում է այս նախագիծը՝ հավատալով, որ թարգմանության կարիք չունեցող կերպարվեստի լեզուն ընկալելի, հոգեհարազատ և ընդհանուր կարող է լինել երկու հասարակությունների լայն շերտերի համար:

Նախագծին կարող եք հետևել [www.armenia-turkey.net](http://www.armenia-turkey.net) կայքում:

Մանրամասն տեղեկությունների համար կարող եք դիմել Էսթեր Հակոբյանին՝ 098540804 հեռախոսահամարով կամ [estherhakobyan@pjc.am](mailto:estherhakobyan@pjc.am) էլ. փոստով.

Հանրային լրագրության ակումբ. <mailto:info@pjc.am>  էլ փոստին կամ զանգահարել + 37460 505 898 հեռախոսահամարին:

\*\*\*

[«Աջակցություն Հայաստան-Թուրքիա կարգավորման գործընթացին»](http://www.armenia-turkey.net/) ծրագիրն իրականացվում է Հայաստանի և Թուրքիայի ութ հասարակական կազմակերպություններից բաղկացած կոնսորցիումը։ Ծրագիրը իրականացվում է Եվրոպական միության ֆինանսական աջակցությամբ «Կայունության գործիքի» շրջանակներում:

Ծրագրի նպատակն է աջակցել քաղաքացիական հասարակության ջանքերին՝ ուղղված Հայաստան-Թուրքիա հարաբերությունների կարգավորմանը ու փակ սահմանների բացմանը, մարդկային կապերը զարգացնելու, տնտեսական ու գործարար կապերն ընդլայնելու, մշակութային և կրթական ծրագրեր իրականացնելու, ինչպես նաև անկողմնակալ տեղեկատվություն ապահովելու միջոցով։

Կոնսորցիումի անդամներն են. Հայաստանում` [Սիվիլիթաս հիմնադրամը](http://www.civilitasfoundation.org/), [Եվրասիա համագործակցություն հիմնադրամը](http://www.epfound.am/), [Հանրային լրագրության ակումբը](http://www.pjc.am/), [Տարածաշրջանային հետազոտությունների կենտրոնը](http://www.regional-studies.org/), Թուրքիայում` [Անադոլու Քյուլթյուրը](http://anadolukultur.org/en), [Թուրքիայի տնտեսական քաղաքականության հետազոտությունների հիմնադրամը](http://www.tepav.org.tr/en) (Տեպավ), [Հելսինկյան քաղաքացիական ասամբլեան](http://www.hyd.org.tr/default.aspx?sid=17) և [Հրանտ Դինք հիմնադրամը](http://hrantdink.org/?Lang=en)։